
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 13
                                                            din 25 ianuarie 2018
            privind folosința cu titlu gratuit a Sălii de Sport ,,Radu Voina” de către Asociația ”Club Sportiv 
              Hara Sighișoara” pentru desfășurarea Campionatului național de karate WUKF, în perioada 
           24 - 25 martie 2018, campionat organizat în colaborare cu Federația Română de Karate WUKF

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 912/12.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de Asociația ”Club Sportiv Hara Sighișoara”, înregistrată la Municipiul Sighișoara sub nr. 34.089/18.12.2017, prin care se solicită punerea la dispoziție, cu titlu gratuit, a Sălii de Sport ,,Radu Voina”, în perioada 24 - 25 martie 2018, pentru desfășurarea Campionatului național de karate WUKF, organizat de Asociația ”Club Sportiv Hara Sighișoara” în colaborare cu Federația Română de Karate WUKF;

Având în vedere că este vorba despre un campionat național la care sunt implicați un număr mare de sportivi (aproximativ 800-900 de sportivi), antrenori, instructori, arbitrii și însoțitori de-ai participanților, iar competiția va avea un puternic impact mediatic la nivelul întregii țări, contribuind astfel la promovarea imaginii turistice a Sighișoarei și la demonstrarea capacității Municipiului Sighișoara de a organiza competiții sportive de o asemenea anvergură;

Având în vedere oportunitatea și necesitatea sprijinirii organizării acestui campionat, în scopul promovării sportului, în general, și a sportului sighișorean, în special, precum și pentru susținerea activităților și proiectelor derulate și organizate de Asociația ”Club Sportiv Hara Sighișoara”;

Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile Legii nr. 69/2000, legea educaţiei fizice şi sportului, cu modificările şi completările ulterioare și cele ale Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 911/12.01.2018, prin care se propune aprobarea folosinței cu titlu gratuit a Sălii de Sport ,,Radu Voina” de către Asociația ”Club Sportiv Hara Sighișoara” pentru desfășurarea Campionatului național de karate WUKF, în perioada 24 - 25 martie 2018, campionat organizat în colaborare cu Federația Română de Karate WUKF, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” şi „d”, (5) lit. „a”, (6) lit. „a” pct. 6 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă folosința cu titlu gratuit a Sălii de Sport ,,Radu Voina” de către Asociația ”Club Sportiv Hara Sighișoara”, pentru desfășurarea Campionatului național de karate WUKF, în perioada 24 - 25 martie 2018, campionat organizat de Asociația ”Club Sportiv Hara Sighișoara” în colaborare cu Federația Română de Karate WUKF.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitect
ul Șef, Direcţia Administrarea Patrimoniului şi Biroul Administrarea Bazelor Sportive din cadrul Municipiului Sighişoara și Asociația ”Club Sportiv Hara Sighișoara”.
Art. 3. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Administrarea Bazelor Sportive;

  1 ex. Asociația ”Club Sportiv Hara Sighișoara”.
11 ex. 

B.A.
